Усё сваё жыццё Алена Васілеўна Рынковіч прысвяціла служэнню Нацыянальнаму акадэмі-чнаму тэатру імя Я.Купалы, зведаўшы вялікую любоў і пашану гледачоў, калег і сяброў.

Нарадзілася Алена Васілеўна Рынковіч **30 верасня 1923 года** ў вёсцы Прудзішча Лагойскага раёна Мінскай вобласці. Няма нічога выпадковага ў тым, што Алена Рынковіч стала актрысай. Яе маці В.Тарасік была знакамітай артысткай Першага беларускага таварыства драмы і камедыі, а цётка Л.Тарасік спявала ў хоры таварыства. Дом Рынковічаў быў своеасаблівым культурным цэн-трам. Тут збіралася вясковая інтэлігенцыя, ставілі спектаклі, спявалі народныя песні. Да іх часта прыязджаў Я.Купала, сустрэчы з якім уплывалі на жыццё Рынковічаў.

У пачатку **1930-х гадах** сям’я пераехала ў Мінск. Тут Алена Рынковіч упершыню ўбачыла сап-раўдны тэатр, які ашаламіў дзяў-чыну. Фарміраванне духоўнасці будучай актрысы ішло пад уздзе-яннем тэатральных роляў І.Ждано-віч і яе знакамітых калег.

У **1945 годзе** Алену Рынко-віч прынялі ў студыю Беларускага тэатра імя Я.Купалы. Будучы студэнткай сыграла *Любку Шаўцову (“Маладая гвардыя” паводле А.Фадзеева)*. У **1948 годзе** скончыла студыю і стала артысткай Купалаўскага тэатра. Тут вучылася высокаму мастацтву ў такіх майстроў сцэны, як Г.Глебаў, У.Уладамірскі, Б.Плато-наў, Г.Грыгоніс, Л.Ржэцкая, У.Дзя-дзюшка і інш. У тэатры Алена Васілеўна Рынковіч выконвала ролі драматычныя і камедыйныя, але бліжэй за ўсё тыя, у якіх раскрываецца нялёгкае жаночае жыццё.

Так склаўся акцёрскі лёс, што больш Алене Васілеўне даводзі-лася іграць сталых жанчын, нават у маладыя гады. Гэта *Васіліса (“Традыцыйны збор” В.Розава), Ка-цярына (“У мяцеліцу” Л.Лявонава), Лідзія Бялова (“Традыцыйны збор” В.Розава), Марыя Шаманава (“Та-ня” А.Арбузова), Ганна Паўлаўна (“Даходнае месца” А.Астроўскага)* і інш.

З тонкім гумарам, па-майстэрску ўвасабляла вобразы характарнага, камедыйнага плана. Актрыса глыбока пранікала ў псіхалогію гераінь, якія заўсёды знаходзілі апраўданне сваіх інтрыг, - *Клава (“Лявоніха на арбіце” А.Макаёнка), Глафіра Фірсаўна (“Апошняя ахвяра” А.Астроўскага), Дар’я (“Ажаніцца – не журыцца” Далецкіх і М.Чарота)*.

У **1920-я гады** у Беларускім дзяржаўным тэатры (цяпер Нацыя-нальны акадэмічны тэатр імя Я.Ку-палы) ролю Агаты Пустарэвіч у “Паўлінцы” Я.Купалы бліскуча вы-конвала мама актрысы В.Тарасік. У свой час маляўніча паўстала Агата ў святле рампы ў выкананне Але-ны Васілеўны Рынковіч. Колькі гу-мару і сапраўды артыстычнага ка-медыйнага густу выяўлялася ў ігры гэтай актрысы.

Яна пераняла ад бацькоў тую моўную натуральнасць, якую сказаць не ў сілах ніякая самая арыгінальная характарнасць сцэ-нічнага персанажа. Далёка не кож-ны з артыстаў такім дзівосным і затоена спеўным тонам мог перадаваць уласцівыя беларусу дзеканне і цеканне з пераходам на мяккую афрыкату, як гэта гучала ў голасе Алены Рынковіч.

Яе акцёрскаму мастацтву ўласціва шчырае захапленне пер-санажам. Разгубленай усмешкай, стрыманай слязой, крыкам рос-пачы, амаль непрыкметным пава-ротам галавы, мімалётным по-зіркам у люстэрка актрыса імкну-лася ўвасобіць сцэнічны вобраз. Алене Васілеўне Рынковіч давя-лося асвойваць ролі, бліскуча сыг-раныя легендарнай І.Ждановіч, - *Людміла ў “Познім каханні” А.Аст-роўскага і Аня Крушыня ў “Канста-нціне Заслонаве” А.Маўзона.* Гэтыя сцэнічныя вобразы нечакана набы-валі акварэльныя адценні з іх пра-зрыстай размытасцю, прыцішаныя інтанацыі з’яўляліся ў самых дра-матычных эпізодах.

На падмосткі пасля Вялікай Айчынай вайны ўзыходзілі акцёры, якія адчувалі новы подых часу, іншыя запатрабаваныя тагачаснага гледача. Менавіта такой актрысай была Алена Васілеўна Рынковіч. Ўсе яе гераіны ў большай або меншай меры апанаваны душэўнай трывогай, адчуваюць дакоры ўласнага сумлення, жывуць пад нябачным цяжарам пакутлівай маркоты, прадчуваюць нясцер-пную роспач адзіноты. Роздум пра лёс і месца жанчыны ў часе і прасторы праходзіць праз усю творчасць актрысы. *І Алена Казіміраўна (“Жыццё Кацярыны” А.Паповай), і Маці (“Парог” А.Ду-дарава), і Марыя Фадзееўна (“І змоўклі птушкі” І.Шамякіна)* такія розныя, адметныя па характары і лёсе, але аднолькава неўладка-ваныя, у нечым пакрыўджаныя.

Творчасць Алены Васілеўны вызначаецца дапытлівай цікава-сцю да долі жанчыны, на-роджанай кахаць і быць каханай, жыць шчасліва і нібы асуджанай хадзіць па пакутах у пошуках жаданага.

Алена Васілеўна Рынковіч пайшла з жыцця **21 лістапада 2001 года**.

Выхаваная ў лепшых традыцыях беларускай тэатраль-най школы заслужаная артыстка Беларусі Алена Васілеўна Рынковіч дасягнула дасканалага выканання народных характараў.



***ДУК “Лагойская раённая цэнтральная бібліятэка”***

*Аддзел бібліятэчнага маркетынгу*



*“Душа і вочы глыбіні!”*

***да 100-годдзя з дня***

***нараджэння Алены Рынковіч***

***Лагойск***

***2023***